Document ID: /roh_data/filtered/fineweb-2-filterrobots_roh.jsonl.gz/14860

Exteriur
Armada afgana cumenza a reconquistar la citad da Kundus
L'armada afgana ha lantschà ina cunteroffensiva per reconquistar la citad da Kundus dals Taliban. Tenor il minister da defensiun afgan hajan las truppas gia reconquistà la praschun ed il quartier principal da la polizia.
Las truppas afganas èn vegnidas sustegnidas da l'armada americana che ha sgulà attatgas ord l'aria.
Ils Taliban avevan conquistà Kundus ier. Mo l'eroport è adina stà sut controlla da la regenza. Uschia èsi stà pussaivel da trametter relativ svelt truppas a Kundus.
RR novitads 12:00